NaiveNeuron/SloPal huggingface dataset:
Heger, Eduard, predseda vlády SR (2021-05-27):
Ďakujem pekne, pán predsedajúci. Vážený pán poslanec, v prvom rade si vás dovolím poopraviť, pretože v tomto prípade nejde zatiaľ o kompetenčný spor, keďže kompetencie jednotlivých rezortov sú jasne a jednoznačne vymedzené tzv. kompetenčným zákonom č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a v nadväznosti naň aj ostatnými všeobecne záväznými právnymi predpismi. Minister životného prostredia Slovenskej republiky teda zatiaľ len prostredníctvom médií predstavil svoje zámery na zmenu rozsahu kompetencií jednotlivých rezortov a oznámil zahájenie legislatívneho procesu. O prijatí takéhoto zámeru, teda prijatí návrhov zákonov, rozhoduje podľa čl. 119 Ústavy Slovenskej republiky vláda Slovenskej republiky. Postup tvorby a prijímania všeobecne záväzných predpisov vyplýva zo zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov a na jeho základe vypracovaných a schválených legislatívnych pravidiel. Napriek tomu, že iniciatíva ministra životného prostredia vychádza z programového vyhlásenia vlády na roky 2021 – 2024, som presvedčený, že predpokladaný návrh bude vypracovaný v úzkej súčinnosti oboch rezortov. Vláda Slovenskej republiky sa vo svojom programovom vyhlásení rovnako zaviazala, že dlhodobý spor lesníkov s ochranármi vyriešime v prospech lesa. Musíme si uvedomiť, že všetky lesy sú hodné primeranej ochrany a zaslúžia si našu pozornosť a starostlivosť a to nielen z čisto rezortných záujmov a pohľadov, ale najmä z hľadiska ich komplexných celospoločenských prínosov, dnes všeobecne označovaných ako ekosystémové služby. V nadväznosti na verejné vyhlásenia oboch rezortov, ako aj vašu otázku vás môžem uistiť, že o postup oboch rezortov sa budem osobitne zaujímať, pretože myslím si, že je v záujme nás všetkých, aby sa návrh riešenia optimálnej starostlivosti a správy lesov realizoval na základe vyhodnotenia komplexnej analýzy dopadov viacerých variantných riešení a odbornej diskusie všetkých dotknutých nárokových skupín, tak ako to predpokladá aj Programové vyhlásenie vlády Slovenskej republiky schválené práve touto Národnou radou. Môžem vás ubezpečiť, že na spracovaní odborných podkladov k takémuto návrhu a nasledujúcemu legislatívnemu procesu oba rezorty budú spolupracovať a hľadať riešenia zabezpečujúce optimálnu starostlivosť o naše lesné bohatstvo. Ďakujem za pozornosť, skončil som.
Mihál, Jozef, poslanec NR SR (2016-11-23):
Končím. 61 eur, čiže keď si to preklopím, aby to bolo objektívne, na percento, ktoré mu štát, odvody zoberú z jeho hrubej mzdy 435 eur, tak je to 14 %, ktoré mu idú preč. Predtým to bolo 13,4, čiže to, čo mu odchádza na dane, odvody, je viac proporčne, ako bolo pred piatimi rokmi, a ak sa nič nezmení v zákone, v tejto filozofii, tak na budúci rok to bude 15 alebo 15,5 %. Čiže to daňovo-odvodové zaťaženie nízko zarábajúcich zamestnancov sa postupne zvyšuje a to potom vlastne znamená z hľadiska tej makroekonomickej politiky menšia atraktívnosť z hľadiska toho, keď si zvážim, aký budem mať čistý príjem pri prácach takéhoto typu, a preto sú tu potom tí Rumuni a podobne, ktorým tá nízka mzda stačí, a naši zamestnanci sú radšej na dávkach. Ďakujem
Sopko, Miroslav, poslanec NR SR (2017-09-19):
Ďakujem za slovo, pán predsedajúci. Bolo tu povedané veľmi veľa slov, názorov, ale skôr predsudkov, čo som počúval v poslednej chvíli. Ale v reakcii na vás musím povedať, a to by sme si mali asi všetci tu uvedomiť, že 28. október by mal byť oslavou Československej republiky. Re-pu-bli-ky! Republika, respublica – vec verejná, ako o nej hovorili starí Rimania a písali o tom. To bol pre nás nový krok v našich dejinách, kedy sme z monarchie pokročili a spolu s Čechmi sme budovali iný typ štátu, na aký sme neboli zvyknutí. Obávam sa, že doteraz naňho nie sme zvyknutí. Doteraz si nevieme vážiť to, čo republika ako zriadenie prináša. Tak ako nie sme zvyknutí na to, čo prináša demokracia. Demokracia nie je len o právach, ale aj o povinnostiach. Myslím si, že pre historickú pamäť nášho národa je mimoriadne dôležité, aby sme si pamätali to, vďaka čomu sme dnes tým, čím sme. A to je jednoznačne aj v tom, že sme vtedy spolu s českým národom vytvorili spoločný štát, budovali sme republiku, budovali sme demokraciu ako jediní v rámci strednej Európy. To si musíme neustále pripomínať, pretože mne sa zdá, že sme na to už úplne zabudli. Ďakujem. (Potlesk.)
Paška Pavol, predseda NR SR (2014-10-22):
(Hlasovanie.) 134 prítomných, 76 za, 8 boli proti, 50 sa zdržalo. Schválili sme zákon č. 278 o správe majetku štátu. Pán poslanec Petráš uvedie v druhom čítaní hlasovanie o vládnom návrhu zákona č. 98, je to spotrebná daň z minerálneho oleja (tlač 1121). (Hlasovanie o vládnom návrh zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa menia a dopĺňajú niektoré zákony , tlač 1121.)
Paška, Pavol, predseda NR SR (2013-09-05):
Dokončíte? Nech sa páči.
Laurenčík, Milan, podpredseda NR SR (2021-05-10):
Pán poslanec Marian Kotleba s faktickou poznámkou, nech sa páči.
Oravec, Ján, poslanec NR SR (2022-10-25):
Ďakujem pekne. Peter Kremský, ty si vo svojom vystúpení označil viaceré zmeny, ktoré boli v II. dôchodkovom pilieri urobené v minulých rokoch, za veľmi nešťastné, v tomto sa s tebou zhodujem. Zároveň si povedal, že tento predložený návrh teda ty si ho vyzdvihol a hodnotil si ho pozitívne, v tomto už sa s tebou až tak stotožňovať nemôžem, pretože návrh okrem pozitívnych zmien obsahuje aj pomerne veľa negatívnych zmien, svedčí o tom aj pozmeňovací návrh Petra Cmoreja, ktorý sa časť z nich snaží riešiť a vylepšiť. A v konečnom dôsledku svedčí o tom aj tvoj pozmeňovací návrh, ktorý sa snaží upraviť to najnegatívnejšie, čo v tom návrhu ja v tejto chvíli vidím, a to je zrušenie slobody výberu čerpania úspor 1,7 miliónov sporiteľov po dovŕšení dôchodkového veku. Ty si spomínal, že predkladateľ tuná povedal, že je odporcom jednorazového výberu, ja si myslím, že táto sloboda alebo teda to právo je právom tých 1,7 milióna a my by sme im do toho nemali čo hovoriť. V každom prípade, pred niekoľkými rokmi parlament 126 hlasmi poslancov potvrdil toto právo a potvrdil ho vrátane poslancov ako boli Eduard Heger, Igor Matovič, Boris Kollár a Milan Krajniak. Áno, Milan Krajniak – poslanec, potvrdil toto právo a dneska Milan Krajniak ako minister navrhuje toto právo zrušiť, respektíve hovorí, že je proti tomu, aby mali sporitelia toto právo. Takže ja si myslím, že tie detaily asi treba ešte ďalej diskutovať, ale v každom prípade toto právo by malo byť zachované.
Vetrák, Milan, poslanec NR SR (2021-05-05):
Mám pár poznámok k tomu, čo bolo povedané. Ono tá relativizácia tých demokratických a nedemokratických režimov sa dá naozaj len v tejto sále, ale akonáhle sa o tom bude rozhodovať niekde inde a asi sa aj bude inde, tak tam tí, ktorí o tom budú rozhodovať, to budú rozlišovať jednoznačne, o to sa nemusí nikto báť. Čiže aj keď to budete sto razy opakovať, že to budete zrovnávať, alebo že či o desať rokov tu bude nejaký fašizmus, komunizmus, no, to sú také naozaj vymyslené príbehy, ktoré, verme tomu, že naozaj už nikdy nebudú a že také režimy sa opakovať nebudú. Pokiaľ ide o nejaké nároky na dôchodky, no, otázka je, prečo by vôbec akýkoľvek policajt alebo vojak mal mať nejaký výsluhový dôchodok? No, z istých dôvodov, ale určite nie z tých, že bol príslušníkom ŠtB alebo nieko... a vykonával praktiky, ktoré sú nezlučiteľné s demokratickým režimom. Čiže tam žiadny nárok nie je. Jednoducho ten človek spravil chybu. Chcel sa mať lepšie a spravil chybu a za chybu sa platí. A o tom je aj tento zákon. Za chybu sa platí. Nemá žiadny nárok na to, aby mal bonus za praktiky, ktoré nie sú v súlade s demokratickým režimom. A my im tie ostatné dôchodky necháme, tak ako iným ľuďom. Vôbec nič neberieme bežným policajtom, vojakom ani seniorom, nikomu. Oni majú tie isté nároky ako iní, bežní ľudia. Ale za to, že spravili chybu, tak za to budú platiť. A to neplatia, nebudú platiť len na Slovensku, aj v iných štátoch a štrasburský súd to akceptoval. Takže treba sa s tým jednoducho zmieriť. A to, že či tu budete vy o pár rokov, tak o tom silne pochybujem. A pokiaľ ide o tie ďalšie veci a spolupracovníkov, však bol tu lustračný zákon, tak ho navrhnite znova a poďte to riešiť. Poďte riešiť prokurátorov a sudcov, nech sa páči. Máme medzi prvým, druhým čítaním čas.
Grendel, Gábor, podpredseda NR SR (2020-11-25):
Prezentujme sa a hlasujme. (Hlasovanie.) Prítomných 135 poslancov, za 135, proti nikto, nezdržal sa nikto, hlasovali všetci. Konštatujem, že sme schválili vládny návrh novely zákona o námornej plavbe. Teraz budeme hlasovať o bode 32 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 44/2010 o dotáciách na rozvoj bývania a o sociálnom bývaní, tlač 272. Opäť prosím pána poslanca Petra Vonsa, aby hlasovanie uvádzal. (Hlasovanie o vládnom návrh zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov , tlač 272.)
Šimečka, Michal, podpredseda NR SR (2024-01-09):
Ďakujem veľmi pekne. Zvyšok faktických dokončíme po obednej prestávke, čiže sa tu stretneme o 14.00 h a pôjde pán poslanec Lackovič. Dobrú chuť! (Prerušenie rokovania o 13.02 hodine.) (Pokračovanie rokovania o 14.00 hodine.)
Glváč, Martin, podpredseda NR SR (2019-06-27):
Ďakujem. Dávam slovo spoločnému spravodajcovi z výboru pre verejnú správu a regionálny rozvoj poslancovi Stanislavovi Kmecovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči.
V. Švidroň, poslanec: (2007-09-14):
No a čo sa týka ďalších vecí, tak, samozrejme, ten nábeh bude iný než len okamžitý. Sami ste vo svojom úvodnom slove povedali, že možno podľa tohto zákona, ktorý pripravujete, ostane všetko po starom. No to je presne to, o čom som hovoril, lebo tento zákon to skutočne aj pripúšťa. Tak ste povedali, že možnože to pôjde po starom, pretože je tak široko koncipovaný, že sa do toho zmestí všetko to, čo je možné aj podľa terajšieho zákona. Takže isteže ten nábeh na financie nebude taký rýchly, ale vyžaduje si to legislatíva. Ďakujem za pozornosť.
Ľ. Martinák, poslanec: (2008-02-01):
Nerozumiem, prečo ste dnes spomenuli množstvo práce privatizačného poradcu, ale to viete asi len vy, nie my, ale vy, pán poslanec Mikloš, zahmlievate. Dôkazom toho je aj dnešné vaše vystúpenie. Všetkému možnému ste sa venovali, a hlavnej téme privatizácii Slovenského plynárenského priemyslu len okrajovo. Ďakujem.
Mierna, Anna, poslankyňa NR SR (2022-11-08):
Pán predsedajúci, dajte hlasovať o návrhu zákona ako o celku s prijatými pozmeňujúcimi a doplňujúcimi návrhmi bez odporúčania gestorského výboru.
Sulík, Richard, predseda NR SR (2011-03-23):
Ďakujem, poprosil by som kolegov o kľud v miestnosti. Prosím vás pekne, ešte posledné dve minúty pred prestávkou. Ďakujem veľmi pekne. Pán poslanec Maďarič reaguje na faktické poznámky. Nech sa páči.
Laurenčík, Milan, podpredseda NR SR (2021-03-19):
Pán poslanec Ľuboš Blaha, nech sa páči.
Budaj, Ján, poslanec NR SR (2018-05-18):
Ďakujem pekne. Dámy a páni, premýšľajúc nad slovami predkladateľky, dodám iba to, že snažíme sa spoločne a verím, že aj s väčšinou vás, za pomoci väčšiny vás nahradiť to, čo zanedbali vlády Slovenskej republiky, ochrániť naše prírodné zdroje, vyzdvihnúť ochranu Žitného ostrova na úroveň zákona. Napĺňame aj víziu dávnych ochranárov, ktorí o Podunajsku a o Žitnom ostrove dlho pred nami hovorili, a či to bol Mikuláš Huba, alebo Pavel Šremer, navrhovali špecifické režimy. Chránená vodohospodárska oblasť a ešte k tomu na chvoste záujmu vlády a príslušných orgánov zlyhala. Studne na Žitnom ostrove sa napĺňajú škodlivinami, a preto verím, že toto vyburcuje vládnu koalíciu k tomu, aby začala chrániť tento majetok Slovenskej republiky. Minister životného prostredia zatiaľ berie podľa mňa riziká, ktoré s týmto plynú, s tým znečistením, na ľahkú váhu. Osobne som ho žiadal, aby zmeral, aby dal merať studne všetkých občanov, ktorých sa tento mrak podzemných exhalátov alebo podzemných škodlivín týka. Bol toho názoru, že nie je to také akútne a že tie škodliviny, nie je ich tam tak veľa. No tak naozaj je otázne, čo by na to povedali ľudia, lebo tak veľa, aby rovno od toho umierali, tam asi nie sú, ale tak dosť, aby to bolo možné považovať za ohrozenie zdravia, tak niektoré prvky sa určite vyskytujú. Myslím si, že jeho počínanie bolo prejavom neskúsenosti aj ľahkovážnosti. Žiaľ, ľahkovážnosti na takom mieste, kde ľahkovážnosť nesmie byť, a to je ochrana zdravia a bezpečia občanov Slovenskej republiky. Ďakujem.
Poliačik, Martin, poslanec NR SR (2014-02-05):
Ďakujem vám veľmi pekne, pani podpredsedníčka. Vážené panie poslankyne, páni poslanci, hostia, novinári, dovoľte, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Predmetný návrh zákona bol doručený poslancom zákonom ustanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie, a spĺňa po formálnoprávnej stránke náležitosti uvedené v § 67 a 68 rokovacieho poriadku, ako aj náležitosti určené v legislatívnych pravidlách. Predseda Národnej rady preto návrh zákona zaradil v zmysle § 72 rokovacieho poriadku do programu tejto schôdze. Predseda Národnej rady zároveň vo svojom rozhodnutí č. 816 z 8. januára 2014 navrhol, aby návrh zákona prerokoval ústavnoprávny výbor. Za gestorský výbor tiež navrhol ústavnoprávny výbor s tým, že tento gestorský výbor uvedený návrh zákona prerokuje v druhom čítaní do 32 dní od jeho prerokovania v prvom čítaní. Zo znenia uvedeného návrhu zákona je zrejmý účel navrhovanej úpravy, navrhuje sa, aby sa v prípade zvolania mimoriadnej schôdze neuplatňovalo ustanovenie o povinnosti schváliť program schôdze, keďže program schôdze bude a má vyplývať zo samotnej žiadosti o zvolanie mimoriadnej schôdze podanej najmenej pätinou poslancov Národnej rady. Možnosť vlastnej úvahy nevyužijem, vystúpim v rozprave. Ako spravodajca určený navrhnutým gestorským výborom odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní, odporúčam zároveň návrh zákona prideliť výboru vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady č. 816. Pani podpredsedníčka, prosím, otvorte všeobecnú rozpravu, do ktorej sa hlásim ako prvý.
Žiga, Peter, poslanec NR SR (2021-09-28):
Pán predseda Fico, ja chcem reagovať na váš prejav s tým, že sa vás chcem opýtať, prečo ste kolegovi Sulíkovi nevytkli aj ďalšie veci, ktorými zavádza, a to je tými výkupnými cenami. Predsa v roku 2009, keď sa stanovovali tie výkupné ceny, tak vychádzali z nejakého európskeho benchmarku, kedy my sme ešte boli výrazne nižšie, ako napríklad Česká republika, Španielsko alebo Nemecko, čo sa týka solárnej energie, ktoré vykupovali a vykupujú stále ešte za vyššie ceny, lebo aj oni dávali na stanovenú dobu 10 alebo 15 rokov. Pretože investori neboli ochotní investovať do týchto technológií, pokiaľ by nemali garantovanú návratnosť svojej investície. A zároveň nerozumiem, prečo ste mu nepovedali, že teraz, keď stúpa cena elektrickej energie silovej, tak sa mu zvyšuje objem peňazí, ktoré môže použiť na zníženie ceny elektrickej energie. Pretože ten doplatok slúži len na to, aby sa uhrádzala tá cena alebo uhrádzal ten rozdiel medzi cenou, ktorá je na trhu a ktorá je garantovaná. To znamená, keď hovoril pán minister, že vtedy sa vykupovalo za 45 eur a 420 alebo za 430 garantoval štát, tak dnes sa vykupuje za 111 alebo za 114, to znamená 60 eur na 1 MWh mu prichádza do zisku v rámci 
TPS-ky. Vodu už nemusí doplácať vôbec. Biomasu nemusí doplácať vôbec. Toto treba, na tieto otázky by mal potom ešte pán minister niekedy zareagovať, pretože on ten priestor na znižovanie cien elektrickej energie má. A zároveň je tu ešte ďalšia štátna spoločnosť SEPS, ktorá má 80 mil. eur ročne zisku. Z tohto sa dá využiť.
Klus, Martin, podpredseda NR SR (2019-12-04):
Ďakujem pekne, pán podpredseda vlády. Dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Emilovi Ďurovčíkovi. Nech sa páči.
Drdul, Dominik, poslanec NR SR (2021-03-17):
Ďakujem za slovo. Pán predsedajúci, prosím, aby ste dali hlasovať o tom, že Národná rada prerokuje návrh zákona v druhom čítaní.
Krajčí, Marek, poslanec NR SR (2017-02-03):
Ďakujem pekne za tento príspevok a tiež chcem podporiť ten názor, že pokiaľ máme hovoriť o pozitívnom vplyve na rodiny tých, kde rodičia musia pracovať počas víkendov a sviatkov, tak tento by sa dosiahol naozaj len v tom prípade, pokiaľ by bola vytvorená takáto ochrana pre pracujúcich na týždennej báze. Hovorí to aj, aj Biblia a je to veľmi, veľmi logické, ten siedmy deň voľna je nevyhnutný, dokonca by som si dovolil tvrdiť, aj pre pracujúceho človeka, nakoľko sa zvyšuje potom následne efektivita jeho práce v ďalších dňoch. Takže tiež tento návrh podporíme, samozrejme, je to lepšie ako nič, ale pokiaľ by sme mali hovoriť naozaj o pozitívnom prorodinnom vplyve, ktorý by sa potom naozaj mohol aj v nejakých štatistikách výraznejšie ukázať, tak museli by sme sa baviť o tom, že takéto voľno pre pracujúcich by bolo vytvorené na týždennej báze. Ďakujem.
Majerský, František, poslanec NR SR (2024-01-17):
Ďakujem, pán predsedajúci. Kolega Viskupič, vy ste tu zhrnuli z tej ekonomickej stránky a s tom... tou, ktorej téme sa rozumiete, a práve tak to má byť. A toto malo byť podľa mňa urobené oveľa skôr, keby nebolo skrátené legislatívne konanie. Včera sme tu počuli, že viacerí z nás nie sú odborníci na trestné právo, ale že sa vlastne k tomu ani nemáme prečo vyjadrovať a že vlastne všetko, čo tu je, je v súlade so zákonom. Pán minister, veď ste tu, podľa mňa dnes o desiatej to možno ešte stíhate. Pani prezidentka zvoláva okrúhly stôl odborníkov na legislatívu a na trestné právo, na zákony, tak podľa mňa by ste tam mohli ísť a im vysvetliť, odborníkom všetkým, ktorí sa majú k čomu to povedať, a im to vysvetliť, ako ste to vlastne celé mysleli, keď my tu nie sme žiadni odborníci. Ďakujem.
Laurenčík, Milan, podpredseda NR SR (2021-02-24):
Vážené panie poslankyne, vážení páni poslanci, pristúpime k hlasovaniu v prvom čítaní o vládnom návrhu zákona, ktorým sa mení a dopĺňa zákon č. 488/2013 Z. z. o diaľničnej známke (tlač 432). Dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Ľubošovi Krajčírovi, aby uviedol hlasovanie. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 488/2013 Z. z. o diaľničnej známke a o zmene niektorých zákonov v znení neskorších predpisov , tlač 432.)
Martvoň, Anton, poslanec NR SR (2014-07-04):
Pán poslanec Zajac, zaujímavé vystúpenie. Čakal som, že v podstate bude čisto odbornoekonomické, ale som prekvapený, že ste sa dotkli práve študentov a cestovania pre dôchodcov a pre študentov zadarmo. No ja otvorene poviem, keď môžu poslanci Národnej rady mať verejnú dopravu zadarmo, tak si myslím, že si ju zaslúžia aj študenti a dôchodcovia, vďaka ktorým, poviem to, vďaka dôchodcom, ktorí robili na nás za socializmu, tu mnohí sedíme. Čiže ja tým študentom a dôchodcom to plne doprajem, dokonca pri študentoch, tam nie je ešte vôbec známe, aký kľúč, že či to bude iba cestovanie zadarmo z miesta bydliska do miesta štúdia, tak ako majú teraz zľavnenky, alebo to bude všade. Samozrejme, necháme to na príslušné ministerstvo, aby to doriešilo. Ale dôchodcovia, ktorí za nás robili alebo bojovali dokonca v odboji, myslím si, že majú právo na cestovanie zadarmo, ako je to v iných štátoch. Dokonca aj pozitívna diskriminácia v tomto smere je prípustná aj v zahraničí. No a čo si dovolím na záver povedať, je to, že ja osobne túto myšlienku pána premiéra plne podporujem a myslím si, že je to dobrý signál pre mladých ľudí a pre dôchodcov. Trošku to nadľahčím. Ak by chceli mladí ľudia fakt cestovať za tým pivom, tak to pivo si radšej dajú v tom, poviem to takto, v tom vlaku reštauráku, ako by mali potom z východného Slovenska kvôli jednému pivu, poviem to tak, cestovať do Trenčína. Čiže toľko iba k záveru.
P. Paška, predseda NR SR: (2006-10-18):
(Hlasovanie.) 141 prítomných, 139 za, 1 sa zdržal, 1 nehlasoval. Konštatujem, že sme pridelili uvedený návrh zákona výborom, určili gestorský výbor, ako aj lehoty na prerokovanie. Pokračujeme hlasovaním v prvom čítaní o vládnom návrhu zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov. Poprosím pána poslanca Tibora Mikuša, aby uviedol hlasovanie.
Blanár, Juraj, podpredseda NR SR (2023-05-18):
Panie poslankyne, páni poslanci, kto má záujem sa prihlásiť ústne do rozpravy, môže tak urobiť teraz. Ako jediný pán poslanec Oravec. Uzatváram možnosť prihlásiť sa do rozpravy. Pán poslanec Oravec, máte slovo.
Bugár, Béla, podpredseda NR SR (2018-12-04):
Áno, otváram rozpravu v rámci tohto čítania a pýtam sa, či sa hlási niekto do rozpravy. Nie, vyhlasujem ju za skončenú. Nech sa páči, pán poslanec.
Laššáková, Jana, podpredsedníčka NR SR (2015-12-01):
Ďakujem pekne za podanie spravodajskej informácie. Otváram všeobecnú rozpravu. Do rozpravy som dostala písomné prihlášky, takže vystúpi za klub strany MOST – HÍD pán poslanec Gábor Gál, ďalej, za klub OĽaNO pán poslanec Lipšic. A, pán poslanec Poliačik, vy oficiálne nemáte klub, takže za poslanecké kluby vystúpi Gábor Gál a Daniel Lipšic. Ďalej vystúpia do rozpravy písomne prihlásení pán poslanec Poliačik, pán poslanec Huba, pán poslanec Kadúc a pán poslanec Alojz Hlina. Nech sa páči, pán poslanec Gábor Gál, máte slovo.
Kollár Boris, predseda NR SR (2021-12-02):
Ešte nie, ešte máme.
Pellegrini, Peter, predseda NR SR (2015-03-18):
Ďakujem veľmi pekne. Konštatujem, že Národná rada v tajnom hlasovaní zvolila Martina Pekára za člena Správnej rady Ústavu pamäti národa na funkčné obdobie od 24. apríla 2015 do 23. apríla 2021. Teraz vás poprosím, pán overovateľ, o oznámenie výsledkov tajného hlasovania o návrhu na voľbu dvoch členov Dozornej rady Ústavu pamäti národa. Nech sa páči, pani poslankyňa.
Číž, Miroslav, podpredseda NR SR (2015-12-08):
Ďakujem. Pán podpredseda chce reagovať vo faktickej? Nechce. Procedurálny návrh, pán poslanec Hlina? Alebo áno? (Reakcia navrhovateľa.) Tak potom prosím ešte dve minúty pánovi podpredsedovi ako navrhovateľovi.
Šedivcová, Viera, poslankyňa NR SR (2012-11-06):
Prosím, pán predsedajúci, dajte hlasovať o postúpení návrhu zákona do druhého čítania.
Chren, Martin, poslanec NR SR (2014-11-08):
Ďakujem veľmi pekne. Zareagujem najmä na pána poslanca Kéryho. Ďakujem za to, že svojím príspevkom do debaty ma tak trošku prebral už v túto nočnú hodinu. Jednoduché tri odpovede tak mám. Daňová správa. Pán kolega, veď keď ste počúvali vášho pána ministra vnútra, ten sám povedal, boli to poslanci Kollár a Chren, ktorí ako jediní v tomto naozaj nemajú vinu, pretože urobili aj v čase vlády Ivety Radičovej tlačovku a upozornili na to, čo sa tam deje. Ale aj to, že tam boli reálne problémy a že sme na to upozornili, že dnes naozaj by som si mohol hodiť kameňom, vás neospravedlňuje za to, že dva-tri roky po tom stále sa vyhovárate, že niekoľko týždňov nefungoval nejaký systém. S tým nemá nič spoločné už dnešná situácia a tiež dnešný výber DPH, ktorý ste nezvýšili. Vy ste neznížili sadzbu DPH, ktorá znížiť sa mala. Vy ste ju zvýšili svojím zákonom. A z toho financujete tie bezplatné vlaky, to nie je o tom, že máte efektívnejší výber DPH. Spomínate Enel, no ale takú zásadnú vec predsa, ako je výstavba jadrovej elektrárne, to neurobí 66-percentný vlastník bez súhlasu premiéra danej krajiny. A ten súhlas bol udelený. Bol udelený písomne a bol udelený vaším odvolávaným predsedom vlády. Pýtate sa na ceny energií. No ja neviem o cenách energií rozhoduje nominant strany SMER. Tak asi za pravicovej vlády robil zle a za vašej vlády ich umelo drží dole. Výsledkom vašej vlády a vášho udržiavania cien energií bolo 300 mil. žalôb v eurách na Slovenskú republiku, ktoré mal napríklad SPP pripravené. (Reakcia z pléna.) Ceny energií, 300 mil. eur mali zaplatiť daňoví poplatníci. Sú to tie umelo marketingovo znižované ceny počas vašej vlády. Hlavný odkaz aj tak. Vy neodovzdáte krajinu v lepšom stave, než ste ju prebrali. To je bodka a to je vizitka vašej vlády.
M. Číž, podpredseda NR SR: (2007-02-07):
(Hlasovanie.) Prítomných 131 poslancov, za  návrh 128 poslancov, zdržali sa 3 poslanci. Tieto návrhy zo spoločnej správy sme schválili.
R. Zajac, minister zdravotníctva SR: (2004-12-10):
Napriek tomu, že ani jeden výbor nebol schopný prijať platné uznesenie, chcem požiadať snemovňu, aby schválili rozpočet verejnoprávnej Všeobecnej zdravotnej poisťovne, pretože je tam dostatok zdrojov na to, aby sme zabezpečili viac a kvalitnejšie zdravotnú starostlivosť ako v roku 2004. Ďakujem pekne.
Milanová, Natália, poslankyňa NR SR (2018-06-14):
Fond ako taký aj celkovo existencia všetkých tých troch fondov, ktoré máme, ja hodnotím veľmi vysoko, pretože naozaj ide o to, aby tak ako je rôznorodá kultúra, tak v tomto prípade aj tá kultúra by mala byť takýmto spôsobom financovaná a tí umelci by sa o tie zdroje mali do veľkej miery postarať sami, pretože najlepšie vedia a sú jej priamou súčasťou, ale tá kontrola tam byť musí. V prípade pána Stráňavu si všetci môžme prečítať, že tá druhá fáza filmu mala byť ukončená 31. 5. 2018. To je skrátka fakt, ktorý je nezvrátiteľným faktom. To, že sme si mohli všetci rovnako prečítať v istom týždenníku, že teda začína sa točiť a prvá klapka bude 12. júla, teraz ja rozumiem tomu, že film je záležitosť, ktorá sa vyvíja, môže tam dochádzať k zmenám, je tam veľmi veľa rôznych aspektov, ktoré počas toho vývoja sa dejú, či už ľudských faktorov, či už finančných faktorov, skutočne tá výroba je náročná. Ale skrátka, keď je niečo naplánované a je to napísané čierne na bielom a nie je to uskutočnené, nie je obhájiteľné to, že sa teraz pokračuje a že je to bez chyby a že je to systémové a že to funguje. To, že pán Stráňava v konkrétnom tomto prípade hovorí, že bol poškodený, pretože bude sa mu ťažšie zháňať zahraničných sponzorov. Prepáčte mi, on ich už dávno mal mať zohnaných. Vieme, že tento projekt ako taký bol robený veľkorozpočtovo. Aj 4,5 mil. je naň pomerne málo, keď si predstavíme, čo všetko by mal obsahovať a akej by mal byť kvality. Takže toto zvaľovanie teraz, vinu na niekoho iného, sa mne osobne teda zdá byť veľmi nefér. Čo sa týka... (Prerušenie vystúpenia časomerom.)
Hort, Milan, podpredseda NR SR (2010-10-21):
Vážené panie poslankyne, vážení páni poslanci, prajem príjemné popoludnie. Podľa zákona o rokovacom poriadku začiatok popoludňajšieho rokovania vo štvrtok je vyhradený hodine otázok, ktorú týmto zároveň otváram. Poslanci písomne položili do včera do 12.00 hodiny osem otázok na predsedníčku vlády a na členov vlády štrnásť otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále sa neodpovedá. Prosím, predsedníčku vlády pani Ivetu Radičovú, aby oznámila, kto z členov vlády bude odpovedať na otázky za neprítomných členov vlády. Pani predsedníčka, nech sa páči.
B. Bugár, podpredseda NR SR: (2003-12-04):
(Hlasovanie.) Prítomných 124 poslancov, za návrh hlasovalo 123, 1 nehlasoval. Konštatujem, že tieto návrhy sme prijali. Nech sa páči, ďalej.
Blaha, Ľuboš, podpredseda NR SR (2023-12-18):
Pán poslanec, k tej vašej technickej poznámke. Nie je možné, aby výbor zasadal, pokiaľ zasadá plénum. To znamená, že žiaden výbor určite nezasadá a pokiaľ náhodou áno, tak to robí v rozpore so zákonom. 14.10 h boli ukončené všetky rokovania výborov, ešte, myslím, päť až desať minút tu rečnil pán poslanec Grendel, čiže za desať minút prísť z výborovej miestnosti do tejto miestnosti je fyzicky, myslím, možné, takže tu žiaden problém nenastal. Pán poslanec Pročko, nech sa páči, procedurálny návrh.
P. Paška, predseda NR SR: (2009-02-17):
(Hlasovanie.) 138 prítomných, 133 za, 4 sa zdržali, 1 nehlasoval. Schválili sme vládny návrh novely zákona o účtovníctve . Pán poslanec Ďuračka uvedie hlasovanie o zmene zákona č. 583 o rozpočtových pravidlách územnej samosprávy. Je to tlač 957.
Zmajkovičová, Renáta, podpredsedníčka NR SR (2013-10-30):
Ďakujem. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Hlina, jediný. Uzatváram možnosť prihlásiť sa. Nech sa páči, pán poslanec.
R. Fico, predseda vlády SR: (2009-12-03):
Podobne ako aj ja, aj pán minister zahraničných vecí bol mimoriadne aktívny. My sme sa usilovali o niektorú z ekonomických pozícií v komisii, ale táto pozícia je vyššia z hľadiska postavenia, je to podpredseda Európskej komisie a bude mať naozaj všetky informácie, ktoré budeme potrebovať. Je to úspech, takúto vysokú pozíciu sme ešte v rámci európskych štruktúr nikdy nemali.
Číž, Miroslav, podpredseda NR SR (2015-05-19):
Pani poslankyňa Vaľová.
Vašečka, Richard, poslanec NR SR (2021-06-17):
Keďže sme rozhodli, že návrh zákona prerokujeme v druhom čítaní, prosím, dajte hlasovať o tom, že návrh zákona bude pridelený na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem v súlade s rozhodnutím predsedu Národnej rady Slovenskej republiky určiť Výbor Národnej rady Slovenskej republiky pre vzdelávanie, vedu, mládež a šport s tým, aby výbory, ktorým bol návrh zákona pridelený, ho prerokovali v druhom čítaní vo výboroch do 13. septembra 2021 a v gestorskom výbore do 14. septembra 2021. Prosím, dajte o tom hlasovať, pán predsedajúci.
M. Hort, podpredseda NR SR: (2009-09-10):
V rokovaní pokračujeme druhým čítaním o vládnom návrhu zákona, ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov . Tento vládny návrh zákona je uverejnený ako tlač 1105 a spoločnú správu výborov máte ako tlač 1105a. Poprosím teraz opäť podpredsedu vlády Dušana Čaploviča, povereného riadením ministerstva životného prostredia, aby vládny návrh zákona odôvodnil. Nech sa páči.
Bugár, Béla, podpredseda NR SR (2017-09-12):
Ďakujem. Pýtam sa, či sa hlási niekto ústne do rozpravy. Nie. Vyhlasujem rozpravu za skončenú. Prerušujem rokovanie o tomto bode programu a o pár minút budeme hlasovať. A potom budeme pokračovať, samozrejme, zákonmi pána ministra Richtera. (Krátka prestávka.) (Po prestávke.)
Žiga, Peter, podpredseda NR SR (2024-06-27):
Otváram rozpravu v rámci tretieho čítania . Pýtam sa, či sa chce niekto prihlásiť do rozpravy. Pán Škripek, hlásite sa do rozpravy, alebo máte procedurálny návrh? Pán Škripek, len mi oznámte, či sa hlásite do rozpravy, alebo máte procedurálny návrh. Máte procedurálny návrh, lebo sme v hlasovaní, tak počkáme chvíľku. (Reakcia z pléna.) Veľmi dobre. Konštatujem, že sa nikto do rozpravy nehlási. Končím možnosť prihlásiť sa do rozpravy a vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
B. Bugár, podpredseda NR SR: (2004-09-09):
Pán poslanec, chcete mať doplňujúcu otázku? Nech sa páči, máte možnosť.
Hargaš, Ján, poslanec NR SR (2023-12-13):
Ďakujem za slovo, pán predsedajúci. No naozaj téma adresnosti je takým svätým grálom v tomto, v tejto snahe koalície rozdávať peniaze. Tak keď už má takú ambíciu, tak aspoň by to mohla rozdávať adresne. Nie je to len môj názor. Ja som to hovoril aj, aj počas svojho vystúpenia v rozprave, že samotná Európska rada odporúča, aby Slovensko, teraz citujem: „znížilo mimoriadnu pomoc cenami energií a použilo takto ušetrené prostriedky na znižovanie deficitu rokov 2023 a 2024“ a zároveň pripomína, že nové alebo predložené opatrenia majú byť cielené, aby podporili domácnosti a firmy v núdzi a boli v rámcoch rozpočtu a podporovali šetrenie, šetrenie energiami. Vidíme, že sa to nedeje a sčasti si myslím, že je to aj akoby implementačná, implementačná výzva. Poviem na to taký trochu IT-čkársky pohľad, trochu ho potom rozvediem, keď budem mať priestor v rámci rozpravy. Z hľadiska nejakej konsolidácie dát a určovanie toho, kto má na čo nárok, tak najdrahšie sú naozaj tie posledné dve-tri percentá, ktoré potrebujete nejak vyčistiť v tých dátach. Takže my sme si zažili podobný príklad, keď sa riešila téma proaktívneho zapisovania zmien do obchodného registra, pán poslanec Dostál si to možno bude, bude pamätať zo svojho pôsobenia, a tam naozaj išlo o to, že akým spôsobom skonsolidovať dáta tak, aby sme vedeli ponúknuť proaktívnu službu občanom, aby nemuseli oni podávať návrh na zmenu, ale štát to spravil za nich, keď si je dostatočne istý, že vie, ktorému podnikateľovi má nejaké údaje zmeniť, a cielené opatrenia v oblasti energií nie sú o ničom inom. Je to o tom, ako pospájame dáta tak, aby sme mali dostatočnú mieru istoty, že správnemu človeku poskytujeme správnu úroveň pomoci a podpory. Budem sa tomu viac venovať potom, keď budem mať viac priestoru ako na faktickú poznámku, v rozprave. Ďakujem.
Vážny, Ľubomír, poslanec NR SR (2016-03-23):
Sľubujem. (Potlesk.)
P. Hrušovský, predseda NR SR: (2003-07-04):
Osobitne budeme hlasovať potom o bode 4 pozmeňujúceho a doplňujúceho návrhu. (Hlasovanie.) 132 prítomných, 118 za návrh, 11 sa zdržalo, 3 nehlasovali. Návrh sme schválili. Panie poslankyne, páni poslanci, budeme teraz hlasovať o bode 4 z pozmeňujúcich a doplňujúcich návrhov, ktorý sa týka používania zimných pneumatík. Prosím, prezentujme sa a hlasujme, panie poslankyne, páni poslanci. (Hlasovanie.) 130 prítomných, 83 za návrh, 14 proti, 32 sa zdržalo, 1 nehlasoval. (Ruch v sále.) Prosím o pokoj v rokovacej sále. Návrh sme schválili. Prosím, máme ďalšie návrhy, pán poslanec? L. Ladányi, poslanec: Nie sú ďalšie návrhy a, pán predseda, prosím, aby ste nechali hlasovať o tom, že Národná rada postúpi uvedený návrh skupiny poslancov do tretieho čítania.
Antošová, Eva, poslankyňa NR SR (2019-04-03):
Ďakujem pekne za slovo. Krásna povahová črta na obzore, zase škodoradosť. Najväčšia radosť, pán kolega Kollár, až to z vás, až to tak z vás sršalo, čo hovorím, je to tiež ľudská vlastnosť. Pán Boh nás má všetkých rád, takže nebudem to ďalej komentovať, ale je to také zvláštne a možno aj trocha smutné. Ale zareagujem na inú vec. Povedali ste, na vašom mieste by som sa hanbil ako pes. Začo, pán Kollár? Nie sme ani veksláci, ani nespolupracujeme s talianskou mafiou, ani sme nikoho nepodviedli, neokradli a chceli sme poľnohospodárstvu pomôcť zavedením osobitného odvodu. To, čo sa teraz udialo, sme zobrali ako fakt a postavili sme sa k tomu tvárou v tvár. A dnes to preto riešime. A znova opakujem, že keď by ste vystúpili a povedali zopár odborných faktov, tak to beriem, ale znova táto znôška, dobre, nie takých nadávok ako vaši predrečníci, sme si ich, od nich tu vypočuli, ale zase takého vášho rangu vystúpenie, ktoré, čo ja viem, či to občania takýmto spôsobom zoberú. Necháme to na nich. Ale ja si myslím, že niekedy si viacej alebo mali by si viacej občania vážiť úprimnosť a otvorenosť ako takéto divadielka a krivé úsmevy. Ďakujem.
P. Hrušovský, predseda NR SR: (2004-09-09):
P. Rusko, podpredseda vlády a minister hospodárstva SR: Najbližšia Porada ekonomických ministrov schváli a na najbližšej vláde možno 29., možno o týždeň neskôr tento materiál pôjde do vlády.
Hrnčiar, Andrej, podpredseda NR SR (2019-06-25):
Otváram rozpravu. Do rozpravy som nedostal žiadnu písomnú prihlášku. Pýtam sa, kto sa chce prihlásiť do rozpravy ústne? Končím možnosť nahlásiť sa do rozpravy. Nech sa páči, pani poslankyňa Gaborčáková.
Š. Zelník, poslanec: (2008-06-18):
Čiže v tejto rovine všetci sme to vítali, že áno, bolo treba urobiť oddlženie, pretože naozaj situácia, ktorá bola v zdravotníckych zariadeniach, nebola dobrá, niektoré firmy odmietali dodávať napríklad špeciálny zdravotnícky tovar alebo lieky. Druhá skutočnosť, ktorá s tým úzko súvisí,  je samotná technika. Pokiaľ sme dostali správu z ministerstva financií, v ktorej sa konštatuje, že kontrolná skupina, ktorá zostavovala správu a nenašla účtovné doklady, dokonca, že počítač, v ktorom tieto doklady mali byť, bol odnesený do nejakého servisu a ten bol likvidovaný. Pre mňa sú tieto fakty nepochopiteľné. Ak drobný živnostník, eseročka musí evidovať a musí archivovať účtovné doklady niekoľko rokov, tak ako je možné, že štátna organizácia, akciová spoločnosť so stopercentnou účasťou štátu nezanechá po sebe alebo proste, naopak, zlikviduje také vážne veci, ako sú účtovné doklady, a pritom ide o sumu cca 33 miliárd Sk. A tu teda vyvstáva oprávnená otázka. Boli oddlžené zdravotnícke zariadenia? V akej sume? Boli to v sume 15, 20 miliárd? Alebo to boli v sume tých 30 miliárd? Toto je, čo sme nedostali... (Prerušenie vystúpenia časomierou.)
Ďuriš Nicholsonová, Lucia, podpredsedníčka NR SR (2017-12-01):
Jedna faktická poznámka na vaše vystúpenie. Končím možnosť prihlásiť sa s faktickou poznámkou. Pán poslanec Zelník, nech sa páči.
Števulová, Zuzana, poslankyňa NR SR (2024-01-08):
Ďakujem, pán kolega za váš príspevok. Vy ste hneď v úvode poukázali na jednu veľ... zásadnú vec a to je to, že vlastne túto novelu písali ľudia, ktorí sú či už obvinení, podozriví, alebo môžu byť obvinení z trestnej činnosti. A vlastne oni majú vplyv na to, akým spôsobom tá predložená novela v tom skrátenom legislatívnom konaní vyzerá. A mňa pri tej príležitosti napadlo, že ak by táto vláda bola využila svoju politickú moc a to, že je krátko po voľbách, a išla tým moderným spôsobom pri reforme trestného práva, tak kľudne sme sa tu dnes mohli baviť o tom, že by obete mali zlepšované svoje postavenie. Však o tom je, momentálne sú tie tendencie v oblasti trestného práva, že sa teda pomáha tomu, aby sa vyrovnalo to procesné postavenie obetí, aby netrpeli sekundárnou viktimizáciou, aby sa kládli citlivejšie otázky pri vyšetrovaní sexuálneho násilia alebo znásilnenia, alebo aby sa napríklad skracovali výrazne lehoty, ako sa obete trestných činov alebo preživšie trestných činov môžu dostať k odškodneniu a nemusia si ho uplatňovať cez roky trvajúce civilné konanie. Veď máme aj taký prípad pre pre ESĽP, kde je dohľad ESĽP, ešte stále je neskončený, to už je minimálne desať rokov, kde práve ide o to uplatňovanie práv v civilnom konaní. Ale to tu nemáme a je to asi preto, že v tejto vláde, alebo teda podmienkou pre to, aby sa niekto stal členom vlády je zjavne nejaké obvinenie alebo prebiehajúce trestné stíhanie, a jednoducho tie obete v tej vláde ten hlas nemajú. No škoda, lebo keby mali, tak sme sa dnes mohli baviť o niečom podstatnejšom a dôležitejšom. Ďakujem.
Baláž, Vladimír, poslanec NR SR (2020-10-13):
Ďakujem. No, vrátim sa k vecnej téme nejakej. Myslím si, že ten prejav bol veľmi dobrý a bol veľmi zásadný, a dúfam, že ho všetci veľmi dobre počúvali, lebo to vravím od začiatku, čo povedal predseda Fico, že ten zákon sa nedá jednoducho opraviť. To proste sa nedá za noc urobiť. Ten zákon je zlý, opakujem vám, zlý. A, samozrejme, na tejto strane to všetci teda rozumejú, ale rozumiem, že v tom je politika, ale proste vojdite do toho zákona, porozmýšľajte. Predsa my sme tu od toho, aby sme prijímali právne zákony, právne čisté. Teda nielen také, že hala-bala, lebo si tak cítime. Takže ešte raz, nedá sa napraviť ten zákon len tak jednoducho, že si večer sadneme a niečo z neho vypustíme. Mne je troška ľúto ministra zdravotníctva. Ja ako zdravotník to cítim, pretože on je v tomto dosť nešťastne namočený a bol by som radšej, keby takýto zákon predkladal niekto iný, napríklad ministerka spravodlivosti, do ktorej by sa dalo po právnej stránke viac obuť, pretože my doktori medicíny, samozrejme, nevieme argumentovať tak ako doktori práv. Ďakujem veľmi pekne.
Paška, Pavol, predseda NR SR (2014-11-09):
Pán poslanec Lipšic, procedurálny návrh, nech sa páči.
Čekovský, Kristián, poslanec NR SR (2020-11-12):
Ďakujem pekne. Pán Fico, ja, ja chápem, že vám tečie do topánok, len by ste mali odhadnúť nejakú mieru a nevystupovať tu v takýchto kŕčoch. Snáď ste si okrem hry na investigatívca teda splnili aj všetky povinnosti a nahlásili ste všetky podozrenia polícii a ostatným orgánom, pretože, ako vidíte, spravodlivosť ľudí dobieha, vidíte to aj vo svojom okolí. Koniec koncov váš blízky priateľ pán Kičura, ktorý je vo väzbe, ešte nedávno ste ho držali v Správe štátnych hmotných rezerv a ten človek v stave najvyššieho ohrozenia obyvateľstva zanechal vybrakované sklady a vlastný trezor si futroval zlatými tehlami. Jeden si takto napchával trezor zlatými tehlami, druhý váš kamarát balil peniaze do alobalu. Stačí si spomenúť na to, akým spôsobom ste obstarávali zariadenia napríklad v Nemocnici sv. Michala aj s pánom Kaliňákom. Úrad verejného obstarávania potvrdil, že tam boli predraženia od 50 do 100 %. Manipulovali ste s tendrom, vyhrala jedna firma, ktorá nakupovala 900 rôznych položiek od kancelárskej spinky až po špeciálne CT-čká. Takto vy ste bačovali v zdravotníctve a dnes v podstate sa tvárite, ako vy dokážete vyhodnotiť takéto nákupy. Defibrilátory, ktoré inde stáli 6-tisíc, vy ste nakupovali za 12-tisíc a takýmto spôsobom ste len v prípade jednej nemocnice ukradli chorým ľuďom 5 až 10 mil. eur. Výsledkom je, že tu po vás zostalo rozkradnuté zdravotníctvom s akútnym nedostatkom zdravotníckeho personálu. No napriek tomu robíme všetko pre to, aby sme zvládli túto nebezpečnú pandémiu. Máme za sebou najväčšiu logistickú operáciu v dejinách Slovenska. Sme vzorom pre okolité krajiny a popritom všetkom, ako som už povedal, dobieha spravodlivosť mnohých vašich ľudí. To je to, čo vás v skutočnosti trápi. Ďakujem. (Potlesk.)
B. Bugár, podpredseda NR SR: (2003-07-02):
Nech sa páči, môžete reagovať, máte slovo.
Ďuriš Nicholsonová, Lucia, podpredsedníčka NR SR (2018-09-11):
Ďakujem pekne. Otváram rozpravu. Písomne som nedostala žiadnu prihlášku. Otváram teraz možnosť prihlásiť sa do rozpravy ústne. Končím možnosť prihlásiť sa do rozpravy. Neprihlásil sa nikto. Týmto vyhlasujem rozpravu rovno za skončenú. Predsa len sa opýtam pána ministra, či je niečo, čo chce dodať k predkladanému materiálu.
Osuský, Peter, poslanec NR SR (2016-12-07):
Ďakujem pekne, pani predsedajúca. Pán poslanec, to máte tak, pamätné dni sú preto pamätné dni, lebo sa vtedy niečo stalo, čo si pripomíname a čo je hodné zapamätania. Treba povedať, že príchod inváznych vojsk bol vážnym pamätným dňom, tak ako je pamätným dňom vypuknutie druhej svetovej vojny alebo čokoľvek iné, pozitívne či negatívne, streľba do farníkov v Černovej. Hľadať syntézu medzi udalosťami je veľmi ťažko a nemyslím si, že je to tiež úlohou, aby sme našli jeden všepokrývajúci deň. Tak to jednoducho nie je. A musím povedať, že preto nevidím nijaký problém, aby sme si pamätali, lebo si máme pamätať, že sme boli desiatky rokov priamo okupovaní a že sme sa tej okupácie zbavili, tak ako si pamätáme, že 9. mája alebo 8. mája – podľa toho, kto ktorú pamäť preferuje – skončil fašizmus. Opäť nebudeme syntetizovať všetky totality do jedného dátumu. Stalo sa to proste v ten deň a ten je pamätný. Takže radiť kolegom, ktorí si dali tú prácu a predložili návrh na konkrétne dva historické dátumy, aby hľadali niečo iné, je trošku tak, ako v minulej rozprave zaznelo, že sú úkolovaní poslanci tým, kto sám neurobil nič, k tomu, aby urobili niečo iné, ako čo urobili, a to sa mi zdá veľmi zvláštne. Pán kolega, sedíte tu rovnako pol roka ako Žarnay a mohli ste v opore s tými, ktorí vám hovorili o svojich skúsenostiach, podať akýkoľvek návrh a mám pocit, že by som ho podporil. Ale úkolovať tých, čo niečo urobili, keď sám som nič neurobil, sa mi zdá proste zvláštne.
P. Paška, predseda NR SR: (2008-02-13):
(Hlasovanie.) 76 prítomných. Všetci boli za. Konštatujem, že sme návrh posunuli do druhého čítania. Ďalej.
Faič, Vladimír, poslanec NR SR (2021-10-21):
Ďakujem za slovo, pán predseda. Pán poslanec Kazda, ja s vami súhlasím, keď ste povedali, že nerozumiete, prečo je tu predložený tento materiál. Pretože my hovoríme o kontrolnej funkcii Národnej rady, hovoríme o tom, že ide vážna situácia v súvislosti s dopadmi rastu cien na obyvateľstvo i podnikateľskú sféru. Celá Únia sa zaoberá týmto problémom a vy mi chcete povedať, že má Národnej rade stačiť to, čo ste tu porozprávali vy? Vy ste jeden z nás, ktorý môže mať svoj názor, ale my potrebujeme vedieť, ako výkonná moc, ako vláda chce riešiť dopady, ako chce riešiť tento problém. To nemôže nahradiť vaše vystúpenie, ktoré tu poviete, čo vás napadne. A to si pozrite v tom uznesení, že čo vlastne chceme. To je tak dôležité pre poslanca OĽANO aj celej opozície, aj vás. Ale ak by ste si mysleli, že to má stačiť, čo poviete vy, no nám to určite nestačí. Ďakujem.
M. Hort, podpredseda NR SR: (2009-02-04):
A teraz dávam slovo spravodajcovi, ktorého určil navrhnutý gestorský výbor, výbor pre kultúru a médiá, pánovi poslancovi Jánovi Senkovi, aby uviedol úvodnú spravodajskú informáciu. Nech sa páči.
Laurenčík, Milan, podpredseda NR SR (2021-11-10):
Na faktické poznámky bude teraz reagovať pán poslanec Ondrej Dostál. Nech sa páči.
Kollár, Boris, predseda NR SR (2022-02-22):
Nevykrikujte navzájom, keď jeden má faktickú poznámku.
Zelník, Štefan, poslanec NR SR (2017-11-29):
Ďakujem pekne za slovo. Ja chcem oceniť vystúpenie, pretože bolo veľmi vecné a v mnohých veciach sa zhodneme, pretože veľmi jasne ste pomenovala problematiku a to, že jednou veľmi vážnou príčinou zadlžovania nemocníc bolo – a je to vidieť na tých grafoch, kedy sa nemocnice začali zadlžovať –, bol mzdový automat. Na jednej strane bolo treba zvýšiť platy zdravotníckym pracovníkom, s tým všetci súhlasíme, ale bez zohľadnenia tejto ceny práce do ceny samotnej liečby. Toto sa nestalo, teda poisťovne platili ten istý, tie isté peniaze ako pred zvýšením. Samozrejme, že môže tam byť manažment akýkoľvek, zo zákona museli vyplatiť mzdy a potom, samozrejme, že nemali na iné a neplatili lieky, špeciálny zdravotný materiál a tak ďalej. Oddlžiť ale nemocnice treba, pretože, ale ja ešte vystúpim potom ako spravodajca, pretože nie je to len vinou manažmentov. Tam, kde manažment zlyhal, je mi ľúto, že manažment nebol pranierovaný alebo neboli vyvodené aj trestnoprávne zodpovednosti, pretože to potom navádza, nepotrestané zlo plodí ďalšie zlo. Ale ja by som nebol, nebolo by správne, keby sme celé zdravotníctvo hádzali do jedného vreca, pretože sú za tým tisíce zodpovedných lekárov, zdravotných sestier, ktorí robia si svoju prácu napriek tomu, že tých peňazí tam je málo a mnohokrát bojujú s tým, že nemajú liek, nemajú špeciálny materiál, mnohokrát to musia robiť rôzne náhrady a suplovať, a naozaj poskytovanie zdravotnej starostlivosti na Slovensku napriek všetkým týmto ťažkostiam je veľmi dobré. Takže v mene tých pracovníkov, prosím, aby sme to... (Prerušenie vystúpenia časomerom.)
Hort, Milan, podpredseda NR SR (2010-11-30):
S faktickou poznámkou sa ešte prihlásil pán poslanec Jozef Burian. Nech sa páči.
Hrušovský, Pavol, podpredseda NR SR (2011-06-01):
Otváram rozpravu o tomto bode programu, pán poslanec Chren a pán poslanec Záhumenský ústne prihlásení. Nech sa páči, pán poslanec Chren.
Žiga Peter, podpredseda NR SR (2024-06-11):
Prezentujme sa a hlasujme. (Hlasovanie.) 139 prítomných, 62 za, 2 proti, 75 sa zdržalo. Návrh sme neschválili.
Danko, Andrej, predseda NR SR (2017-05-19):
Prosím, prezentujme sa a hlasujeme. (Hlasovanie.) Prítomných 123 poslancov, za 106, zdržalo sa 17. Konštatujem, že sme schválili uznesenie k Správe o výsledkoch kontrolnej činnosti Najvyššieho kontrolného úradu. Prosím člena výboru pre kultúru a médiá poslanca Dušana Tittela, aby uviedol hlasovanie o návrhu uznesenia k Správe o stave vysielania v Slovenskej republike a o činnosti Rady pre vysielanie a retransmisiu za rok 2016 (tlač 491). Nech sa páči, pán poslanec.
Ďuriš Nicholsonová, Lucia, podpredsedníčka NR SR (2018-10-23):
Pán poslanec Klus.
Ľ. Vážny, minister dopravy, pôšt a telekomunikácií SR: (2009-09-10):
Vážený pán poslanec, vzhľadom na skutočnosť, že vnútorné listy slúžia najmä na informovanie zamestnancov o zmenách v legislatíve, ktoré sa priamo dotýkajú prevádzky pôšt, táto korešpondencia nie je utajovaná. Svedčí o tom aj skutočnosť, ako som povedal pred chvíľou, že sa vám k nej podarilo bez väčších problémov dostať. Ďakujem.
Lehotský, Tomáš, poslanec NR SR (2022-05-10):
Ďakujem, pán predseda. Dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona (tlač 1016) v skrátenom legislatívnom konaní.
Jurinová, Erika, podpredsedníčka NR SR (2014-03-28):
Pán poslanec Hambálek.